Balog Zoltán dönti el, hogy átnevezi-e a Nemfit
Réthelyi Miklós szerint Balog döntése, hogy átnevezi-e a Nemzeti Erõforrás Minisztériumot.
Balog Zoltán, a Nemzeti Erõforrás Minisztérium leendõ vezetõje dönti majd el, hogy átnevezzék-e a tárcát - mondta Réthelyi Miklós elõzõ nap lemondott nemzetierõforrás-miniszter pénteken a Kossuth Rádió 180 Perc címû mûsorában.
A Népszabadság honlapján csütörtökön - a kormányfõ környezetébõl származó információra hivatkozva - azt írták: a humán csúcstárca új neve Emberi Erõforrások Minisztériuma lesz.
Réthelyi Miklós ennek kapcsán azt mondta, a kormány megalakulásakor a nemzeti létet kívánták hangsúlyozni, de a minisztérium kialakításának elve is az volt, hogy az "emberrel foglalkozó ágazatok" egy egységbe kerüljenek. A kezdetektõl hangsúlyoztuk, hogy számunkra az erõforrás az ember - szögezte le Réthelyi Miklós, megjegyezve, utódjának döntése, hogy átnevezi-e a minisztériumot, vagy sem.
Hangsúlyozta: a tárca kialakítása nem szerkezetátalakítást, hanem szerkezetteremtést jelentett. Az eredmény egy mûködõképes minisztérium, amely akár további bõvítésre is alkalmas, olyan, még ide tartozó területekkel, mint például a felzárkóztatás - tette hozzá.
Az elmúlt két év eredményei közül Réthelyi Miklós kiemelte a tárca európai uniós tevékenységét, amelyben kiemelt hangsúlyt kapott a családpolitika, az egészségügyi rendszer fejlesztése, az elektronikus egészségügyi (eHealth) programok bevezetése, valamint a betegek otthonukhoz közeli kezelésének témája. A 2011-es törvényalkotási folyamatból is kiemelte az egészségügy átalakítását célzó Semmelweis-terv megvalósításához kapcsolódó jogszabályokat, valamint az oktatási törvényeket. Azt ugyanakkor elismerte, korábban nem gondolták, hogy az egészségügyi, oktatási, kulturális intézmények ügyében "ilyen aktívan" kell cselekedniük.
Réthelyi Miklós azt is elmondta, bár voltak a minisztériumon belül is konfliktusok, ezek kevésbé kerültek a felszínre. Mint mondta, jellemzõen az ágazatok vezetõi kerültek konfliktusba azokkal, akik területük munkáját figyelték. Ilyenkor "a minisztérium oda állt azon államtitkárok mellé, akiknek meg kellett vívni napi harcukat" - fogalmazott a miniszter.
Kitért arra, hogy amikor felkérték a tárca vezetésére, arra nem lehetett nemet mondani, és az elmúlt két év minden napján úgy érezte, hogy jól döntött. Most viszont - folytatta -, hogy a kormányzati munka már a következõ választás felé tart, úgy látta: "vissza kell húzódnia".
Réthelyi Miklós megjegyezte, reméli, hogy utódjának békeidõben lesz része, ugyanis sok téma van, ahol több vagy akár minden tárcának együtt kell mûködnie és ehhez békeidõre van szükség.
Szijjártó Péter, a kormányfõ szóvivõje csütörtökön Kazahsztánban jelentette be, hogy lemondott posztjáról Réthelyi Miklós nemzeti erõforrás miniszter, a tárca új vezetõjének Balog Zoltán társadalmi felzárkózásért felelõs államtitkárt kérte fel Orbán Viktor miniszterelnök.